Nimitz klasės lėktuvnešis

Nimitz klasės lėktuvnešiai – Jungtinių Valstijų karinio jūrų laivyno atominių lėktuvnešių linija. Tai vieni didžiausių karinių laivų pasaulyje. Laivai numeruojami nuosekliai, pradedant CVN-68. Tai tam tikra JAV laivyno numeracijos sistema, kur „CVN“ rodo laivo tipą: „CV“ yra lėktuvnešių klasifikacijos simbolis, o „N“ nurodo laivus, varomus branduoline jėga. Skaičius rodo lėktuvnešio eilės numerį (pvz., CVN-68 – 68-as lėktuvnešis).

Pirmasis ir pagrindinis šios klasės lėktuvnešis, „USS Nimitz (CVN-68)“, plaukioja nuo 1975 m. Visi dešimt laivų pastatyti „Northrop Grumman Newport News“ laivų statykloje Newport News mieste, Virdžinijoje. „USS George H. W. Bush“ – paskutinis „Nimitz“ klasės lėktuvnešis. 2007 m. pradėtas statyti pirmasis naujos Gerald R. Ford klasės lėktuvnešis.

Dėl konstrukcinių skirtumų tarp pirmų trijų ir likusių septynių lėktuvnešių, paskutinieji kartais neoficialiai vadinami „Theodore Roosevelt“ klasės lėktuvnešiais, tačiau pirmiesiems dviem jau pritaikyta ir trečiam yra taikoma Service Life Extension Program programa, praktiškai panaikinanti skirtumus tarp šių ir vėlesnių laivų.

„Nimitz“ klasės lėktuvnešiai pagal tonažą yra didžiausi lėktuvnešiai pasaulyje. Tačiau ilgiausio pasaulyje lėktuvnešio titulas priklauso „USS Enterprise“.

Pagrindinės charakteristikos 

 Statytojas: Newport News Shipbuilding Company, Newport News, Virdžinija.
 Jėgainė: du A4W atominiai reaktoriai, keturi sraigtai.
 Ilgis: 333 m (visas).
 Pakilimo denio ilgis: 76,8–78,4 m.
 Plotis: 41 m.
 Tonažas: 98 235–104 112 tonų visiškai pakrautas.
 Greitis: virš 30 mazgų (56 km/h).
 Lėktuvų skaičius: iki 90.
 Gali eksploatuoti lėktuvus F/A-18 Hornet, EA-6B Prowler, E-2 Hawkeye, C-2 Greyhound, SH/HH-60 Seahawk ir S-3 Viking, naudojamus žemės ir jūrų mūšiams bei paties gynybai.
 Kaina: apie 4,5 milijardų JAV dolerių (vienas).
 Kasmetinės eksploatacijos išlaidos: 160 milijonų JAV dolerių.
 Tarnybos laikas: virš 50 metų.
 Įgula: 3 200 žmonių.
 Ginkluotė:
 NATO RIM-7 Sea Sparrow paleidimo įrenginiai: trys arba keturi (priklauso nuo modifikacijos).
 20 mm Phalanx CIWS stovai: trys Nimitz ir Eisenhower, keturi Vinson ir vėlesniuose klasės laivuose, išskyrus Washington, kuris turi tris.
 RIM-116 Rolling Airframe Missile: du Nimitz, Washington ir Reagan. Likę klasės lavai bus jais aprūpinti vėliau.
 Dislokacijos data: 1975 m. gegužės 3 d. (USS Nimitz).

Laivų sąrašas

Nuorodos 

 Apie „Nimitz“ tinklalapyje www.naval-technology.com (ang.)